wickkiey/tamil-wikipedia-chunked huggingface dataset:
# மொசாட்

## இதனையும் காண்க

- இஸ்ரேல் பாதுகாப்பு முகமை
- இசுரேலிய பாதுகாப்புப் படைகள்
# மூத்த நாயனார் திருஇரட்டை மணிமாலை

மூத்தநாயனார் திருவிரட்டைமணிமாலை என்னும் இந்த நூல் பதினோராம் திருமுறையில் இடம் பெற்றுள்ள நூல்களில் ஒன்று.  
96 வகையான சிற்றிலக்கியங்களில் இரட்டைமணிமாலை என்பதும் ஒன்று.  
10ஆம் நூற்றாண்டின் பிற்பகுதியில் வாழ்ந்த கபிலதேவ நாயனார் என்னும் புலவர் இதன் ஆசிரியர்.  
கடலில் பிறக்கும் முத்தும் பவளமும் இரண்டு மணிகள். இந்த இரண்டு மணிகளும் அடுத்தடுத்து மாறி மாறி வரும்படி மாலையாகக் கோக்கப்பட்டது இரட்டைமணிமாலை. இந்த மாலை போல இந்த நூலில் வெண்பா, கட்டளைக்கலித்துறை ஆகிய இரு பாடல்களைக் கோத்து அமைத்துப் பாடப்பட்டது இந்த நூல்.  
மூத்தநாயனார் என்பவர் பிள்ளையார். இவரைப் போற்றிப் பாடிய 20 பாடல்களைக் கொண்டது இந்த நூல்.
# மூத்த நாயனார் திருஇரட்டை மணிமாலை

## பாடல்

:திருவாக்கும் செய்கருமம் கைகூட்டும் செஞ்சொற்
:பெருவாக்கும் பீடும் பெருக்கும் – உருவாக்கும்
:ஆதலால் வானோரும் ஆனை முகத்தானை
:காதலால் கூப்புவார்தம் கை.
என்பது இந்நூலின் முதல் வெண்பாப்பாடல்.
:நல்லார் பழிப்பில் எழில்செம் பவளத்தை நாணநின்ற
:பொல்லா முகத்தெங்கள் போதக மேபுரம் மூன்றெரித்த
:வில்லான் அளித்த விநாயக னேஎன்று மெய்ம்மகிழ
:வல்லார் மனத்தன்றி மாட்டான் இருக்க மலர்த்திருவே.
என்பது இந்நூலின் கடைசியிலுள்ள கட்டளைக் கலித்துறைப் பாடல்.
# மூத்த நாயனார் திருஇரட்டை மணிமாலை

## காலம் கணித்த கருவிநூல்

- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005
# சிவபெருமான் திருஇரட்டை மணிமாலை

சிவபெருமான் திருவிரட்டைமணிமாலை என்னும் இந்த நூல் பதினோராம் திருமுறையில் இடம் பெற்றுள்ள நூல்களில் ஒன்று.  
96 வகையான சிற்றிலக்கியங்களில் இரட்டைமணிமாலை என்பதும் ஒன்று.  
10ஆம் நூற்றாண்டின் பிற்பகுதியில் வாழ்ந்த கபிலதேவ நாயனார் என்னும் புலவர் இதன் ஆசிரியர்.  
கடலில் பிறக்கும் முத்தும் பவளமும் இரண்டு மணிகள். இந்த இரண்டு மணிகளும் அடுத்தடுத்து மாறி மாறி வரும்படி மாலையாகக் கோக்கப்பட்டது இரட்டைமணிமாலை. இந்த மாலை போல இந்த நூலில் வெண்பா, கட்டளைக்கலித்துறை ஆகிய இரு பாடல்களைக் கோத்து அமைத்துப் பாடப்பட்டது இந்த நூல்.  
சிவபெருமானைப் போற்றிப் பாடிய 37 பாடல்கள் இதில் உள்ள.
# சிவபெருமான் திருஇரட்டை மணிமாலை

## பாடல்

:அந்தி மதிமுகிழான் அந்தியஞ் செந்நிறத்தான்
:அந்தியே போலும் அவிர்சடையான் – அந்தியில்
:தூங்கிருள் யாமமே போலும் சுடுநீற்றான்
:வீங்கிருள்சேர் நீலம் மிடறு.
என்பது இந்நூலின் முதல் வெண்பாப்பாடல்.
:தாமரைக் கோவுநன் மாலும் வணங்கத் தலைப்பிடத்துத்
:தாமரைக் கோவணத் தோடிரந் துண்ணினும் சார்ந்தவர்க்குத்
:தாமரைக் கோமளத் தோடுல காளத் தருவர்கண்டீர்
:தாமரைக் கோமளக் கைத்தவ ளப்பொடி சங்கரரே.
என்பது இந்நூலில் ஆறாம் பாடலாக அமைந்துள்ள கட்டளைக்கலித்துறைப் பாடல். இந்தப் பாடலில் மடக்கு என்னும் அணிநலம் காணப்படுகிறது. அந்த மடக்குகளில் பிரித்துப் பொருள் காணவேண்டிய பொதுமொழித் தொடர்கள் உள்ளன.
# சிவபெருமான் திருஇரட்டை மணிமாலை

## காலம் கணித்த கருவிநூல்

- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005
# விக்கிப்பீடியா:முதற்பக்கக் கட்டுரைகள்/ஏப்ரல் 15, 2012

**வேளாண்மை** என்பது உணவு, பிற பயன்பாடுகளுக்காக சிலவகைப் பயிர்களை உற்பத்தி செய்வதையும் கால்நடை வளர்ப்பையும் குறிக்கும். வேளாண்மை ஒரு முக்கியமான முதனிலைத் தொழில் ஆகும். இத்தொழிலில் மனிதன் இயற்கையிலிருந்து கிடைக்கும் பொருள்களைச் சேகரித்துப் பயன்படுத்திக் கொள்வதோடு நிறுத்திக் கொள்ளாமல், அவ்வியற்கையோடு ஒன்றிணைந்து பணியாற்றி உணவுப் பொருட்களை உற்பத்தி செய்துகொள்கிறான். வீட்டு விலங்குகள் மற்றும் தாவரங்களின் உற்பத்தியைக் கொண்டு நாகரிகங்களுக்கு வழிவகுத்திட்ட சிறப்பான மானிடவியல் வளர்ச்சி வேளாண்மையாகும். பயிரிடக்கூடிய நிலத்தில் பயிர்களை சாகுபடி செய்தல் மற்றும் கால்நடைகளை வளர்த்தல், மேய்ச்சல் நிலம் அல்லது தரிசு நிலத்தில் கால்நடைகளை மேய்த்தல் ஆகியவை விவசாயத்தின் அடித்தளமாக விளங்குகின்றன. **மேலும்...**
---  
**பெண்கள் வாக்குரிமை** என்பது தேர்தல்களில் பெண்கள் வாக்கு அளிக்கவும், பொதுப்பணிப் பதவிகளில் பங்கேற்க வாக்கெடுப்புகள் வழியாக பெண்கள் தேர்ந்தெடுக்கப்படவும் கொண்டுள்ள உரிமையைக் குறிக்கிறது. பெண்கள் வாக்குரிமையைப் பரவலாக்குவதற்காக எழுந்த பொருளாதார மற்றும் அரசியல் இயக்கங்களும் இதில் அடங்கும். சொத்து இருக்கவேண்டும், வரி செலுத்த வேண்டும், திருமணம் ஆகியிருக்க வேண்டும் என்ற நிபந்தனைகளுக்கு உட்படாமலேயே பெண்களுக்கு வாக்குரிமை அளிக்கப்பட வேண்டும் என்னும் கருத்தும் இதில் அடங்கும். நவீன காலத்தில், பெண்கள் வாக்குரிமை இயக்கம் 18ஆம் நூற்றாண்டின் பிற்பகுதியில் பிரான்சு நாட்டில் தொடங்கியது. அந்நாட்டின் முழுமையிலும், கனடாவின் பிரெஞ்சு மொழி புழங்கிய கியூபெக் மாநிலத்திலும் பெண்களுக்கான முழு உரிமை கிடைக்க மேலும் காலம் பிடித்தது. 1860களில் சில பெண்கள் சுவீடன், பிரித்தானியா, மற்றும் ஐக்கிய அமெரிக்க நாடுகளின் சில மேற்கு மாநிலங்களில் வாக்களிக்க உரிமை பெற்றனர். **மேலும்...**
# குமார தாதுசேனன்

**குமார தாதுசேனன்** (பொ.பி. 515 - 524) இலங்கை மௌரிய மன்னர்கள் வம்சத்துள் நான்காம் மன்னனாவான். இவன் இலங்கை மௌரிய மன்னர்கள் வம்சத்துள் மூன்றாமானவனும் தன் தந்தையுமான முதலாம் மொக்கல்லானன் இறந்த பிறகு ஆட்சிக்கட்டிலில் ஏறினான். இவனின் அமைச்சனின் மகனான காளிதாசன் என்பவனுடன் இவனுக்கு உயிருக்கு மேலான நட்பு இருந்தது. அவன் இறந்தவுடன் அந்த துயரம் தாங்காமலே இவனும் உயிர்நீத்தான். இவனுக்குப் பிறகு இவனுடைய மகனான கீர்த்தி சேனன் இலங்கையை அரசாண்டான்.
# தத்துவராயர்

**தத்துவராயர்** (Tattuvarayar) என்பவர் கிபி 15 ம் நூற்றாண்டில் வாழ்ந்த ஒரு புலவர். வடமொழி வேதாந்த நெறிக்குத் தமிழில் இலக்கணம் கண்ட முதல் ஆசிரியர். இவர் தன் ஆசிரியர் சொரூபானந்தர் உதவியுடன் 18 நூல்களைத் தமிழில் பாடினார். அவற்றை **'அடங்கன்முறை**' (அடங்கல் முறை) என குறிப்பிடுகின்றனர்.  
அடங்கல்முறை நூல்களை,  
- கூந்தலை உடையவன் வாரி முடிக்கிறான் (தமிழில் வல்லவன் பாடுகிறான்) என்றும்,  
- உலகியல் வாழ்க்கைக்கு உதவாதவை என்றும்  
இவரது ஆசிரியர் சொரூபானந்தர் கருதினார்.
# கீத்திசேனன்

**கீத்திசேனன்** (பொ.பி. 524) இலங்கை மௌரிய மன்னர்கள் வம்சத்துள் ஐந்தாம் மன்னனாவான். இவன் இலங்கை மௌரிய மன்னர்கள் வம்சத்துள் நான்காமானவனும் தன் தந்தையுமான குமார தாதுசேனன் இறந்த பிறகு ஆட்சிக்கட்டிலில் ஏறினான். இவனுடைய ஆட்சிக்காலத்தின் 9ஆம் மாதத்தில் இவனுடைய தாய்மாமனான சிவ மௌரியன் என்பவன் இவனைக் கொன்று அரசக்கட்டிலில் ஏறினான்.
# சிவபெருமான் திருஅந்தாதி

சிவபெருமான் திருஅந்தாதி என்னும் பெயரில் இரண்டு நூல்கள் பதினோராம் திருமுறையில் இடம் பெற்றுள்ளன.  
96 வகையான சிற்றிலக்கியங்களில் அந்தாதி என்பதும் ஒன்று.  
அந்தம் ஆதியாக வரும்படி தொடுத்துப் பாடுவது அந்தாதி  
இரண்டு நூல்களிலுமே முதல் பாடல் ‘ஒன்று’ எனத் தொடங்குகிறது. கடைசிப்பாடல் ‘ஒன்று’ என முடிகிறது. அடுத்தடுத்த பாடல்களில் அந்தாதித்தொடை வருவதோடு மட்டுமல்லாமல், நூலின் முதலும், முடிவும் ஒன்றிவரத் தொடுப்பதுதான் அந்தாதி.  
சிவபெருமான் புகழ் 100 வெண்பாக்களில் அந்தாதியாக இந்த நூல்களில் தொடுக்கப்பட்டுள்ளன.  
- ஒன்று கபிலதேவ நாயனார் பாடியது.
- மற்றொன்று பரணதேவ நாயனார் பாடியது.  
இருவருமே 10ஆம் நூற்றாண்டின் பிற்பாதியில் வாழ்ந்தவர்கள்.  
கபிலபரணர் என்னும் தொடர் இவர்களையே குறிக்கும்.  
சங்க காலக் கபிலரையும் பரணரையும் குறிக்காது.
# சிவபெருமான் திருஅந்தாதி

## கபிலதேவ நாயனார் அந்தாதி

:ஒன்று முதலாக நூறளவும் ஆண்டுகள்வாழ்ந்து
:ஒன்றும் மனிதர் உயிரைஉண்டு – ஒன்றும்
:மதியாத கூற்றுகைத்த சேவடியான் வாய்ந்த
:மதியான் இடப்பக்கம் மால்.
இது முதல் பாடல்.
:நூறான் பயன்நாட்டின் நூறு மலர்சொரிந்து
:நூறா நெடிவதனின் மிக்கதே – நூறா
:உடையான் பரித்தெரி உத்தமனை வெள்ளேறு
:உடையானைப் பாடலால் ஒன்று.
இது இறுதிப் பாடல்.
# சிவபெருமான் திருஅந்தாதி

## பரணதேவ நாயனார் அந்தாதி

:ஒன்றுஉரைப்பீர் போலப் பலஉரைத்திட்டு ஓயாதே
:ஒன்றுஉரைப்பீர் ஆயின் உறுதுணையாம் – ஒன்றுஉரைத்து
:பேரரவம் பூண்டு பெருந்தலையில் உண்டுஉழலும்
:பேரரவம் பூணும் பிரான்.
இது நூலின் தொடக்கப் பாடல்.
:உறுமும்தம் முன்னே உடையாமல் இன்னம்
:உறுமும்தம் முன்னே உடையாமல் – உறுமும்தம்
:ஓர்ஐந்து உரைத்துஉற்று உணர்வோடு இருந்துஒன்றை
:ஓர்ஐந்தும் காக்கவல்லார்க்கு ஒன்று.
இது நூலின் இறுதிப் பாடல்.
# சிவபெருமான் திருஅந்தாதி

## காலம் கணித்த கருவிநூல்

- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005
# சிவ மௌரியன்

**சிவ மௌரியன்** (பொ.பி. 524) என்பவன் இலங்கை மௌரிய மன்னர்கள் வம்சத்துள் ஆறாம் மன்னனாவான். இவன் இலங்கை மௌரிய மன்னர்கள் வம்சத்துள் ஐந்தாமானவனும் தன் தங்கை வழி மருமகனுமான கீத்தி சேனன் என்பவனைக் கொன்று ஆட்சிக்கட்டிலில் ஏறினான். இவனுடைய ஆட்சிக்காலத்தின் 25ஆம் நாளில் கீத்தி சேனனின் பாட்டன் முதலாம் மொக்கல்லானன் என்பவனின் தங்கையை மணந்த மூன்றாம் உபதிச்சன் என்பவன் இவனைக் கொன்று அரசக்கட்டிலில் ஏறினான்.
# இரண்டாம் உபதிச்சன்

**இரண்டாம் உபதிச்சன்** (பொ.பி. 525 - 526) என்பவன் இலங்கை மௌரிய மன்னர்கள் வம்சத்துள் ஏழாம் மன்னனாவான். இவன் இலங்கை மௌரிய மன்னர்கள் வம்சத்துள் மூன்றாமானவனான முதலாம் மொக்கல்லானன் என்பவனின் தங்கையை மணந்தவன். மொக்கல்லானனின் பேரனான கீத்திசேனன் என்பவனைக் கொன்று சிவ மௌரியன் என்ற கீத்திசேனனின் தாய்மாமன் அரசகட்டிலில் இவனுக்கு முன்பு ஏறியிருந்தான். தன் பேரனைக் கொன்று அரசேறிய சிவ மௌரியன் என்பவனைக் கொன்றே இந்த உபதிச்சன் அரசக்கட்டிலில் ஏறினான்.  
இந்த உபதிச்சனின் மகளை மணந்த சிலாகாலன் என்பவன் இவனுடைய ஆட்சியில் இவனுக்கு எதிராக போர் தொடுத்தான். உபதிச்சன் வயது முதிர்ந்தவன் என்பதால் உபதிச்சனின் மகனான காசியபன் சிலாகாலனை எதிர்த்துப் போரிட்டு மரணமடைந்தான். இதை அறிந்து துயருற்றே மூன்றாம் உபதிச்சனும் இறந்து விட்டான். அதன் பிறகு சிலாகாலனே இலங்கையை அரசாண்டான்.
# சிலாகாலன்

**சிலாகாலன்** (பொ.பி. 526 - 539) என்பவன் இலங்கை மௌரிய மன்னர்கள் வம்சத்துள் எட்டாம் மன்னனாவான். இவன் இலங்கை மௌரிய மன்னர்கள் வம்சத்துள் ஏழாமானவனும் தன் மாமனுனான மூன்றாம் உபதிச்சன் என்பவனைக் கொன்று அரசக்கட்டிலில் ஏறினான். இவனுடைய மூத்த மகனான இரண்டாம் மொக்கல்லானன் என்பவனை கிழக்கிலங்கை நாடுகளுக்கும், இரண்டாம் மகனான தாட்டாபூபதி என்பவனை இலங்கையின் மலைய நாட்டிற்கும், மூன்றாம் மகனான உபதிச்சனை தன் அரசவையில் முக்கிய அதிகாரியாகவும், தன் அமைச்சனும் வழிப்பறிக் கொள்ளைக்காரனுமான மகாநாகன் என்பவ்னை உராகணம் நாட்டிற்கும் அதிபதிகள் ஆக்கினான். இவனுக்குப் பிறகு இவனுடைய 2ஆம் மகனான தாட்டாபூபதி இரண்டாம் மொக்கல்லானனுக்கு சேர வேண்டிய ஆட்சியை பறித்துக் கொண்டு இலங்கையை அரசாண்டான்.
# தாட்டாபூபதி

**தாட்டாபூபதி** (பொ.பி. 539 - 540) என்பவன் இலங்கை மௌரிய மன்னர்கள் வம்சத்துள் ஒன்பதாம் மன்னனாவான். இவன் இலங்கை மௌரிய மன்னர்கள் வம்சத்துள் எட்டாமானவனும் தன் தந்தையுமானவனான சிலாகாலன் என்பவனுக்கு பின் அரசக்கட்டிலில் ஏறினான்.
# தாட்டாபூபதி

## சிலாகாலன்

மூலக்கட்டுரை - சிலாகாலன்  
சிலாகாலன் தன் ஆட்சியில் தன் மூத்த மகனான இரண்டாம் மொக்கல்லானன் என்பவனை கிழக்கிலங்கை நாடுகளுக்கும், இரண்டாம் மகனான இந்த தாட்டாபூபதியை இலங்கையின் மலைய நாட்டிற்கும், மூன்றாம் மகனான உபதிச்சனை தன் அரசவையில் முக்கிய அதிகாரியாகவும், தன் அமைச்சனும் வழிப்பறிக் கொள்ளைக்காரனுமான மகாநாகன் என்பவ்னை உராகணம் நாட்டிற்கும் அதிபதிகள் ஆக்கினான். இவனுக்குப் பிறகு இவனுடைய இரண்டாம் மகனான இந்த தாட்டாபூபதி இரண்டாம் மொக்கல்லானனுக்கு முறைப்படிச் சேர வேண்டிய ஆட்சியை பறித்துக் கொண்டு இலங்கையை அரசாண்டான்.
# தாட்டாபூபதி

## சகோதரர்களுக்குள் போர்

இதை சிலாகாலனின் இளைய மகனும் தாட்டாபூபதியின் தம்பியுமான உபதிச்சன் கண்டித்ததால் அவனைத் தாட்டாபூபதி கொன்று விட்டான். இதையறிந்த இரண்டாம் மொக்கல்லானன் கிழக்கிலங்கை நாட்டிலிருந்து படையெடுது வந்தான். இதனால் பெரிய போர் நடந்து பெரும் உயிர்ச்சேதம் நடக்கும் என்பதால் இருவரும் ஒருவரோடு ஒருவர் மட்டும் யானைப் போரில் ஈடுபட்டனர். இதில் தோல்வியை சந்தித்த தாட்டாபூபதி தற்கொலை செய்து கொண்டதால் அதன் பிறகு முறைப்படி இரண்டாம் மொக்கல்லானன் என்ற இவனது தமையனே இலங்கையை அரசாண்டான்.
# இரண்டாம் மொக்கல்லானன்

**இரண்டாம் மொக்கல்லானன்** (பொ.பி. 540 - 560) என்பவன் இலங்கை மௌரிய மன்னர்கள் வம்சத்துள் பத்தாம் மன்னனாவான். இவன் இலங்கை மௌரிய மன்னர்கள் வம்சத்துள் ஒன்பதமானவனும் தன் தம்பியுமானவனான தாட்டாபூபதி என்பவனுக்கு பின் அரசக்கட்டிலில் ஏறினான்.
# இரண்டாம் மொக்கல்லானன்

## சிலாகாலன்

மூலக்கட்டுரை - சிலாகாலன்  
சிலாகாலன் தன் ஆட்சியில் தன் மூத்த மகனான இந்த இரண்டாம் மொக்கல்லானனனை கிழக்கிலங்கை நாடுகளுக்கும், இரண்டாம் மகனான தாட்டாபூபதியை இலங்கையின் மலைய நாட்டிற்கும், மூன்றாம் மகனான உபதிச்சனை தன் அரசவையில் முக்கிய அதிகாரியாகவும், தன் அமைச்சனும் வழிப்பறிக் கொள்ளைக்காரனுமான மகாநாகன் என்பவ்னை உராகணம் நாட்டிற்கும் அதிபதிகள் ஆக்கினான். இவனுக்குப் பிறகு இவனுடைய இரண்டாம் மகனான தாட்டாபூபதி இரண்டாம் மொக்கல்லானனுக்கு முறைப்படிச் சேர வேண்டிய ஆட்சியை பறித்துக் கொண்டு இலங்கையை அரசாண்டான்.
# இரண்டாம் மொக்கல்லானன்

## சகோதரர்களுக்குள் போர்

இதை சிலாகாலனின் இளைய மகனும் தாட்டாபூபதியின் தம்பியுமான உபதிச்சன் கண்டித்ததால் அவனைத் தாட்டாபூபதி கொன்று விட்டான். இதையறிந்த இந்த இரண்டாம் மொக்கல்லானன் கிழக்கிலங்கை நாட்டிலிருந்து படையெடுது வந்தான். இதனால் பெரிய போர் நடந்து பெரும் உயிர்ச்சேதம் நடக்கும் என்பதால் இருவரும் ஒருவரோடு ஒருவர் மட்டும் யானைப் போரில் ஈடுபட்டனர். இதில் தோல்வியை சந்தித்த தாட்டாபூபதி தற்கொலை செய்து கொண்டதால் அதன் பிறகு முறைப்படி இந்த இரண்டாம் மொக்கல்லானன் இலங்கையை அரசாண்டான். இவனுக்குப் பிறகு இவனுடைய மகனான குட்ட கீர்த்தி மேகன் இலங்கையை அரசாண்டான்.
# கபிலபரணர்

சிவபெருமான் திருஅந்தாதி என்னும் பெயரில் இருவேறு நூல்களைப் பாடிய கபிலதேவ நாயனார், பரணதேவ நாயனார் என்னும் சைவ சமய நண்பர்களைக் குறிக்கக் **கபிலபரணர்** என்னும் தொடரை முன்னோர் உருவாக்கி வைத்துள்ளனர். இருவரும் புலவர்கள். இவர்கள் சங்கநூல் பாடல்களைப் பாடிய கபிலரோ, பரணரோ அல்லர். பத்தாம் நூற்றாண்டின் பிற்பாதியில் வாழ்ந்தவர்கள். கபிலதேவ நாயனார், பரணதேவ நாயனார் எனக் குறிப்பிடப்படுபவர்கள். இருவருமே சிவபெருமான் திருஅந்தாதி என்னும் பெயரில் இருவேறு நூல்களைப் பாடியவர்கள்.
- கபிலதேவ நாயனார் பதினோராம் திருமுறையில் இடம் பெற்றுள்ள மூத்த நாயனார் திருஇரட்டை மணிமாலை, சிவபெருமான் திரு இரட்டைமணிமாலை, சிவபெருமான் திருஅந்தாதி ஆகிய மூன்று நூல்களைப் பாடியவர்.
- பரணதேவ நாயனார் பதினோராம் திருமுறையில் இடம் பெற்றுள்ள சிவபெருமான் திருஅந்தாதி பாடியவர்.
# குட்ட கீர்த்தி மேகன்

**குட்ட கிர்த்தீ மேகன்** (பொ.பி. 560 - 561) என்பவன் இலங்கை மௌரிய மன்னர்கள் வம்சத்துள் பதினோறாம் மன்னனாவான். இவன் இலங்கை மௌரிய மன்னர்கள் வம்சத்துள் பத்தாமானவனும் தன் தந்தையுமானவனான இரண்டாம் என்பவனுக்கு பின் அரசக்கட்டிலில் ஏறினான்.
# குட்ட கீர்த்தி மேகன்

## சிலாகாலன்

மூலக்கட்டுரை - சிலாகாலன்  
சிலாகாலன் தன் ஆட்சியில் தன் மூத்த மகனான இந்த இரண்டாம் மொக்கல்லானனனை கிழக்கிலங்கை நாடுகளுக்கும், இரண்டாம் மகனான தாட்டாபூபதியை இலங்கையின் மலைய நாட்டிற்கும், மூன்றாம் மகனான உபதிச்சனை தன் அரசவையில் முக்கிய அதிகாரியாகவும், தன் அமைச்சனும் வழிப்பறிக் கொள்ளைக்காரனுமான மகாநாகன் என்பவ்னை உராகணம் நாட்டிற்கும் அதிபதிகள் ஆக்கினான். இவனுக்குப் பிறகு இவனுடைய இரண்டாம் மகனான தாட்டாபூபதி இரண்டாம் மொக்கல்லானனுக்கு முறைப்படிச் சேர வேண்டிய ஆட்சியை பறித்துக் கொண்டு இலங்கையை அரசாண்டான்.
# குட்ட கீர்த்தி மேகன்

## உள்நாட்டுப் போர்கள்

இதை சிலாகாலனின் இளைய மகனும் தாட்டாபூபதியின் தம்பியுமான உபதிச்சன் கண்டித்ததால் அவனைத் தாட்டாபூபதி கொன்று விட்டான். இதையறிந்த இந்த இரண்டாம் மொக்கல்லானன் கிழக்கிலங்கை நாட்டிலிருந்து படையெடுது வந்தான். இதனால் பெரிய போர் நடந்து பெரும் உயிர்ச்சேதம் நடக்கும் என்பதால் இருவரும் ஒருவரோடு ஒருவர் மட்டும் யானைப் போரில் ஈடுபட்டனர். இதில் தோல்வியை சந்தித்த தாட்டாபூபதி தற்கொலை செய்து கொண்டதால் அதன் பிறகு முறைப்படி இந்த இரண்டாம் மொக்கல்லானன் இலங்கையை அரசாண்டான். இவனுக்குப் பிறகு இவனுடைய மகனான இந்த குட்ட கீர்த்தி மேகன் இலங்கையை அரசாண்டான். இந்த கீர்த்தி மேகனின் ஆட்சி சரிவர நடக்காததைக் கண்டதும் கீர்த்தி மகனின் பாட்டனான சிலாகாலன் ஆட்சியில் தண்டலதிகாரியாகவும் ரோகண அமைச்சனாகவும் இருந்த மகாநாகன் இவன் மீது படையெடுத்து இவனைக் கொன்று இலங்கையை அரசாண்டான்.
# மகாநாகன் (இலங்கை மௌரியர்)

**மகாநாகன்** (பொ.பி. 561 - 569) என்பவன் இலங்கை மௌரிய மன்னர்கள் வம்சத்துள் பதிரெண்டாம் மன்னனாவான். இவன் இலங்கை மௌரிய மன்னர்கள் வம்சத்துள் பதினொன்றாமானவனும் தன் தூரத்து முறை பேரனுமானவனான குட்ட கீர்த்தி மேகன் என்பவனைக் கொன்று அரசக்கட்டிலில் ஏறினான்.
# மகாநாகன் (இலங்கை மௌரியர்)

## சிலாகாலன்

மூலக்கட்டுரை - சிலாகாலன்  
இலங்கை மௌரிய மன்னர்கள் வம்சத்துள் எட்டாம் மன்னனான சிலாகாலன் தன் ஆட்சியில் தன் மூத்த மகனான இரண்டாம் மொக்கல்லானன் கிழக்கிலங்கை நாடுகளுக்கும், இரண்டாம் மகனான தாட்டாபூபதியை இலங்கையின் மலைய நாட்டிற்கும், மூன்றாம் மகனான உபதிச்சனை தன் அரசவையில் முக்கிய அதிகாரியாகவும், தன் அமைச்சனும் வழிப்பறிக் கொள்ளைக்காரனுமான இந்த மகாநாகனை உராகணம் நாட்டிற்கும் அதிபதிகள் ஆக்கினான். இவனுக்குப் பிறகு இவனுடைய இரண்டாம் மகனான தாட்டாபூபதி இரண்டாம் மொக்கல்லானனுக்கு முறைப்படிச் சேர வேண்டிய ஆட்சியை பறித்துக் கொண்டு இலங்கையை அரசாண்டான்.
# மகாநாகன் (இலங்கை மௌரியர்)

## உள்நாட்டுப் போர்கள்

இதை சிலாகாலனின் இளைய மகனும் தாட்டாபூபதியின் தம்பியுமான உபதிச்சன் கண்டித்ததால் அவனைத் தாட்டாபூபதி கொன்று விட்டான். இதையறிந்த இந்த இரண்டாம் மொக்கல்லானன் கிழக்கிலங்கை நாட்டிலிருந்து படையெடுது வந்தான். இதனால் பெரிய போர் நடந்து பெரும் உயிர்ச்சேதம் நடக்கும் என்பதால் இருவரும் ஒருவரோடு ஒருவர் மட்டும் யானைப் போரில் ஈடுபட்டனர். இதில் தோல்வியை சந்தித்த தாட்டாபூபதி தற்கொலை செய்து கொண்டதால் அதன் பிறகு முறைப்படி இந்த இரண்டாம் மொக்கல்லானன் இலங்கையை அரசாண்டான். இவனுக்குப் பிறகு இவனுடைய மகனான இந்த குட்ட கீர்த்தி மேகன் இலங்கையை அரசாண்டான். இந்த கீர்த்தி மேகனின் ஆட்சி சரிவர நடக்காததைக் கண்டதும் கீர்த்தி மகனின் பாட்டனான சிலாகாலன் ஆட்சியில் தண்டலதிகாரியாகவும் ரோகண அமைச்சனாகவும் இருந்த இந்த மகாநாகன் இவன் மீது படையெடுத்து இவனைக் கொன்று இலங்கையை அரசாண்டான்.
# இருக்குவேள் அரசர்கள்

**இருக்குவேள் அரசர்கள்** அல்லது **இருக்குவேளிர்** (பொ.பி. 435 - 765) என்பவர்கள் தமிழ்நாட்டில் இருந்த குறுநில அரச வம்சத்துள் ஒரு வம்சத்தவராவர். இவர் களப்பிரர் காலத்தில் அவர்களின் கீழும், பல்லவர் காலத்தில் அவர்களின் கீழும், சோழர் காலத்தில் அவர்களுக்கு கீழுமிருந்து அரசாண்டவர்கள். இவர்கள் கொடும்பாளூர் என்னும் நகரை தலைநகராகக் கொண்டு அரசாண்டனர். இக்கொடும்பாளூர் சங்ககாலத்தில் மிழலைக் கூற்றம் என்று அழைக்கப்பட்டுள்ளது. இவர்கள் கள்ளர் மரபினை சேர்ந்தவர்களாக, க. அ. நீலகண்ட சாத்திரி அவரகள் தன்னுடைய ஆய்வில் குறிப்பிடுகிறார். இருக்குவேளிர் யதுவம்சகேது எனப் பட்டம் புனைந்தவர்களாயினும் அவர்கள் கள்ளர் மரபிற்குரியவர்கள் என்பதைத் திருப்பழனக் கல்வெட்டு மூலம் திரு. வே. மகாதேவன் எடுத்துக் காட்டியுள்ளார். “இருங்கோவேள்' என்ற பட்டம் தஞ்சை, திருச்சி, புதுக்கோட்டை பகுதிகளில் வாழும் கள்ளர் இனமக்களின் ஒரு பிரிவினரின் பட்டப் பெயராக இன்றளவும் உள்ளது. பராந்தக சோழன் காலத்திலுள்ள ஒரு கல்வெட்டின் படி."திருப்பழனம் கல்வெட்டில், கொடும்பாளூர் மன்னர் தென்னவன் இளங்கோவேள் மகளான அச்சபிடாரி குறிப்பிடப்பட்டுள்ளார். கல்வெட்டில் 'கொடும்பாளூர் கல்லன் அச்சபிடாரி' என அழைத்துள்ளனர்.சோழர் கல்வெட்டுகளில் மனைவியின் குடும்பத்தை (வம்சத்தை) குறிப்பிடுவது வழக்கமாக இருந்தது,140
# இருக்குவேள் அரசர்கள்

## ஆய்வுகள்

இம்மன்னர்களை பற்றிய நிறைய ஆய்வு முடிவுகள் வெளிவந்துள்ளன.
1. பொ.பி. 1907ல் தமிழ்நாடு பழம்பொருள் துறையினர்களால் இந்த இருக்குவேள் அரசர்கள் பற்றிய மூவர் கோவில் சாசனம் ஒன்று கண்டுபிடிக்கப்பட்டது.
1. அதை ஆராய்ந்து நீலகண்ட சாஸ்திரி ஒரு ஆய்வுக்கட்டுரையும் தன் நூலான சோழர் வரலாறு என்னும் நூலிலும் பதிந்துள்ளார். அதன் படி நீலகண்டர் இது பத்தாம் நூற்றாண்டைச் சேர்ந்ததெனக் கருதினர்.
1. ஆனால் இதை மீளாய்வு செய்து கெராசு என்பவர் இது ஏழாம் நூற்றாண்டைச் சேர்ந்ததெனக் கூற அதுவே ஏற்றுக்கொள்ளப்பட்டது.
1. இந்த இருங்கோவேள் அரசர்கள் சங்க காலம் என்ற காலப்பகுதியில் வாழ்ந்த இருங்கோவேள் அரசர்களே என்று ஆரோக்கியசாமி என்ற ஆய்வாளர் கருதினாலும் இரு வம்சத்தவருக்கும் எந்த தொடர்புமில்லை என்று மயிலை சீனி. வேங்கடசாமி என்பவர் மறுத்துமுள்ளார்.
# இருக்குவேள் அரசர்கள்

## இருக்குவேள் அரசர்களின் பட்டியல்

மேற்குறிப்பிட்ட மூவர் கோவில் சாசனம் படி 11 இருக்குவேள் அரச்ர்களின் பட்டியல் ஆரோக்கியசாமி என்பவரால் வெளியிடப்பட்டது. அவை,  
| இருக்குவேள் பெயர் | துவராயமான ஆட்சிக்காலம் |  |
| --- | --- | --- |
| இருக்குவேளன் | பொ.பி. 435-465 |  |
| பரவீரசித்தன் | பொ.பி. 465-495 |  |
| வீரதுங்கன் | பொ.பி. 495-525 |  |
| அதிவீரன் | பொ.பி. 525-555 |  |
| அநுபமன் | பொ.பி. 555-585 |  |
| நிருபகேசரி | பொ.பி. 585-615 |  |
| பரதுர்க்கமர்த்தனன் | பொ.பி. 615-645 |  |
| சமராபிராமன் | பொ.பி. 645-675 |  |
| பூதிவிக்கிரம கேசரி | பொ.பி. 675-705 |  |
| பராந்தகன் | பொ.பி. 705-735 |  |
| ஆதித்ய வர்மன் | பொ.பி. 735-765 | } |  
இப்பட்டியலில் முதல் ஐந்து இருக்குவேளர்கள் களப்பிரர் மன்னர்களுக்கு ஆதரவாகவும், அடுத்து மும்மூன்று மன்னர்கள் முறையே பல்லவர் மற்றும் சோழர் மன்னர்களுக்கு ஆதரவாகவும் இருந்தனர்.
# 1791

**1791** (**MDCCXCI**) ஒரு சனிக்கிழமையில் ஆரம்பமான ஒரு கிரிகோரியன் ஆண்டு ஆகும். பழைய ஜூலியன் நாட்காட்டியில் இவ்வாண்டு ஒரு புதன்கிழமையில் ஆரம்பமானது.
# 1791

## நிகழ்வுகள்

- மண்டையோடு பஞ்சம் (Doji bara famine / Skull famine) 1791-92 இல் இந்தியத் துணைக்கண்டத்தைத் தாக்கிய ஒரு பெரும் பஞ்சம்.
# 1791

## பிறப்புகள்

- ஏப்ரல் 13 - ஹென்ரி எவெரெட் (Henry Everett) இங்கிலாந்து துடுப்பாட்டக்காரர். (இ. 1847)
- ஏப்ரல் 23 - ஜேம்ஸ் புகேனன், ஜுனியர் (James Buchanan Jr) ஐக்கிய அமெரிக்காவின் 15வது ஜனாதிபதி (இ. 1868)
- ஏப்ரல் 27 - சாமுவெல் எஃப். பி. மோர்ஸ் அமெரிக்கக் கண்டுபிடிப்பாளர் மற்றும் ஓவியர். (இ. 1872)
- ஆகத்து 23 - ஹென்ரி டாசன் - (Henry Dawson) இங்கிலாந்து துடுப்பாட்டக்காரர். (இ. 1889)
- செப்டெம்பர் 22 - மைக்கேல் பரடே (Michael Faraday) பிரித்தானிய வேதியியலாளர் மற்றும் இயற்பியலாளர். (இ. 1867)
- திசம்பர் 26 - சார்ல்ஸ் பாபேஜ் (Charles Babbage) பிரித்தானிய கணிதவியலாளர், கண்டுபிடிப்பாளர். (இ. 1871)
- ஹென்ரி ஹோலான்ட் (Henry Holland) இங்கிலாந்து துடுப்பாட்டக்காரர். (இ. 1853)
# 1791

## இறப்புகள்

- திசம்பர் 5 - வொல்ஃப்கேங்க் அமதியுஸ் மோட்ஸார்ட் (Wolfgang Amadeus Mozart) புகழ்பெற்ற, சிறந்த, ஐரோப்பிய செவ்வியல் இசையமைப்பாளர். (பி. 1756)
- சனவரி 23 - யொகான் பிலிப் பப்ரிசியஸ் (Johann Phillip Fabricius) செருமானிய கிறித்தவ மதப் போதகர் மற்றும் தமிழறிஞர். (பி. 1711)
- தோமஸ் லான்ட் (Thomas Land) இங்கிலாந்து துடுப்பாட்டக்காரர். (பி. 1714)
# இருக்குவேளன்

**இருக்குவேளன்** (பொ.பி. 435-465) என்பவன் கொடும்பாளூர் நகரை களப்பிரர் காலத்தில் அரசாணட இருக்குவேள் அரசர்கள் வம்சத்துள் ஒருவன். இந்த இருக்குவேள் அரசர்கள் பற்றிய மூவர் கோவில் சாசனம் ஒன்று கிடைத்துள்ளது. இதில் ஆரம்ப மற்றும் முடிவுப்பகுதிகள் சிதைந்துள்ளதால் இவனுடைய பெயரும் இவன் முன்னோர் பெயரும் தெரியவில்லை. களப்பிரர் காலத்தில் அவர்களுக்கு அடங்கிய பாண்டியர் வம்சத்தவர் களப்பிரருக்கு எதிராக சுதந்திரம் பெற எண்ணி களப்பிரர் மீது போர் தொடுத்தனர். அந்த படையை இவன் முறியடித்தான்.
# அநுபமன்

**அநுபமன்** (பொ.பி. 555-585) என்பவன் கொடும்பாளூர் நகரை களப்பிரர் காலத்தில் அரசாண்ட இருக்குவேள் அரசர்கள் வம்சத்துள் ஒருவன். இந்த இருக்குவேள் அரசர்கள் பற்றிய மூவர் கோவில் சாசனம் ஒன்று கிடைத்துள்ளது. இவனாண்ட களப்பிரர்களின் இறுதிக்காலத்தில் காலத்தில் அவர்களுக்கு எதிராக பல்லவர் வம்சத்தவர்கள் சிம்மவிஷ்ணு என்ற பல்லவ மன்னனின் கீழ் போர் தொடுத்து களப்பிரர்களை வீழ்த்தினர். அதற்குப்பிறகு இவன் பல்லவர்களுக்கு அடங்கி அரசாண்டாமன் இவனுக்கு சங்ககிருதன் என்னும் சிறப்புப் பெயரிருந்ததைக் கொண்டு இவன் சமணர்களின் சங்கத்தை ஆதரித்தவன் என்று தெரிகிறது. மலையத்துவசன் என்ற சமண முனிவர் ஒருவர் தேனிமலையில் ஒரு இருக்குவேள் அரசனிடம் நிலம் தானம் பெற்றான். அந்த தானமளித்த இருக்குவேளன் அநுபமன் என்று கருதப்படுகிறான்.
# பரதுர்க்கமர்த்தனன்

**பரதுர்க்கமர்த்தனன்** (பொ.பி. 615-645) என்பவன் கொடும்பாளூர் நகரை பாண்டிய பல்லவர் காலத்தில் அரசாண்ட இருக்குவேள் அரசர்கள் வம்சத்துள் ஒருவன். இந்த இருக்குவேள் அரசர்கள் பற்றிய மூவர் கோவில் சாசனம் ஒன்று கிடைத்துள்ளது. அதில் இவனது பெயர் ஏழாவதாக உள்ளது. இவனுக்கு வாதாபிஜித் என்ற பெயர் உள்ளதால் இவன் முதலாம் நரசிம்ம பல்லவன் காலத்தில் வாதாபி நகரை வெல்ல உதவினான் என்று தெரிகிறது. இவன்து சிறப்புப் பெயரையும், முதலாம் நரசிம்ம பல்லவன் காலத்தையும், களப்பிரர் காலத்தையும், மூவர் கோவில் சாசனத்தையும் கொண்டே ஆரோக்கியசாமி என்பவர் இருக்குவேள் அரசர்கள் பட்டியலை வெளியிட்டார்.
# காட்டு மா

**காட்டு மா** ***Mangifera zeylanica*** (சிங்களம்: **ඇටඹ**) எனப்படுவது மிக உயரமாக வளரும் மாவினத் தாவரம் ஒன்றாகும். இது இலங்கைக்கு அகணியமான தாவரம். இலங்கையின் உலர் வலயத்திலும் தாழ்நில ஈரவலயத்திலும் இத்தாவரம் காணப்படுகிறது. சிங்கராஜக் காட்டிலும் இதன் மிகப் பெரிய மரங்கள் காணப்படுகின்றன.  
இத்தாவரம் தடித்த பட்டையையும் சிறிய இலைகளையும் கொண்டது. இதன் பழங்கள் மிக இனிப்பானவையும் சுவை மிக்கவையும் ஆகும்.  
- World Conservation Monitoring Centre 1998. *Mangifera zeylanica*. 2006 IUCN Red List of Threatened Species. Downloaded on 22 August 2007.
# கமுதக்குடி

**கமுதக்குடி** (ஆங்கிலம்:**Kamuthakudi**) தமிழ்நாடு , ராமநாதபுரம் மாவட்டம் , பரமக்குடி வட்டத்தில் உள்ள ஒரு ஊர் ஆகும்.இது ராமநாதபுரம் மக்களவைத் தொகுதியையும், பரமக்குடி சட்டமன்ற தொகுதியையும் சார்ந்தது.
# கமுதக்குடி

## இவ்வூரின் சிறப்பு

வைகையாறு , மதுரை - இராமேசுவரம் இருப்புப்பாதை , நெடுஞ்சாலை இவ்வூரின் வழியாக செல்கின்றது.
தேசிய பஞ்சாலை (பயோனியர் நூற்பாலை) இப்பகுதி மக்களுக்கு வாழ்வாதாரமாக உள்ளது.
# பரதவர் கோமான் மத்தி

**பரதவர் கோமான் மத்தி** என்பவன் சங்ககால குறுநில மன்னர்களுள் ஒருவன்.
# பரதவர் கோமான் மத்தி

## கழார்

கழார் முன்துறை ‘பரதவர் கோமான் பல்வேல் மத்தி’க்கு உரியது. கழார்ப் பெருந்துறையில் ஆட்டனத்தியும், காவிரி என்பவளும் சேர்ந்து நீராடினர். ஆட்டனத்தியின் அழகினை விரும்பிய காவிரி தன் கூந்தலில் மறைத்து அவனை ஆற்றோடு இழுத்துச் சென்றாள். அப்போது காவிரியை ஆறு அடித்துச் சென்றுவிட்டது. ஆட்டனத்தி கரையில் ஒதுக்கப்பட்டுக் கிடந்தான். மருதி என்பவள் அவனைக் காப்பாற்றி அவனோடு வாழ்ந்துவந்தாள். (ஆதிமந்தி என்பவள் அரசன் கரிகாலன் மகள்.) அவள் ஆட்டனத்தியைக் காதலித்தாள். காதலன் ஆட்டனத்தியைக் காவிரியாறு கொண்டுசெல்லவில்லை என உறுதியாக நம்பினாள். ஊர் ஊராகத் தேடிக்கொண்டு ஆற்றோரமாகச் சென்றாள். உண்மை தெரிந்துகொண்ட மருதி ஆட்டனத்தியை ஆதிமந்தியிடம் ஒப்படைத்துவிட்டுத் தான்மட்டும் கடலில் விழுந்து தன்னை மாய்த்துக்கொண்டாள்.  
இவன் வில்லாற்றலில் வல்லவன் என்றும் வலிமைமிக்க தோள்களை உடையவன் என்றும் பரதவர்களின் அரசன் என்றும் ஆற்றல்மிக்க வேற்படை கொண்டவன் என்றும் தெரிகிறது. இவன் புலவர்களுக்கு பரிசில் அளிப்பதிலும் தாராள குணமுடையவன் என்றும் கூறப்படுகிறது.
# திருவெற்றியூர்

**திருவெற்றியூர்** (ஆங்கிலம்:**Thiruvetriyur**) தமிழ்நாடு , ராமநாதபுரம் மாவட்டம் , திருவாடானை வட்டத்தில், திருவாடானை ஊராட்சி ஒன்றியத்தில் உள்ள ஒரு கிராமம் ஆகும்.
# திருவெற்றியூர்

## இவ்வூரின் சிறப்பு

**பாகம்பிரியாள் உடனுறை வன்மீகநாதர் கோயில்** இங்கு உள்ளது. வெள்ளிக் கிழமை சிறப்பு பூசைகள் நடைபெறும். விஷ முறிவு திருக்குளம் கோயில் எதிரில் உள்ளது.
# 1786

**1786** (**MDCCLXXXVI**) ஒரு ஞாயிற்றுக் கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் வியாழக்கிழமையில் ஆரம்பமான ஒரு சாதாரண ஆண்டாகும்.
# 1786

## நிகழ்வுகள்

- சூன் 10 - சீனாவின் சிச்சுவான் மாகாணத்தில் பத்து நாட்களுக்கு முன்னர் நிகழ்ந்த நிலநடுக்கம் காரணமாக டாடு ஆறு அணைப்பு உடைந்ததில் 100,000 பேர் கொல்லப்பட்டனர்.
- சூன் 29 - அலெக்சாண்டர் மாக்டொனெல் மற்றும் 500 கத்தோலிக்கர்கள் ஸ்கொட்லாந்தில் இருந்து சென்று ஒண்டாரியோவின் கிளென்கரி என்ற ஊரில் குடியேறினர்.
- ஆகஸ்ட் 11 - மலேசியாவில் பெனாங்க்கில் கப்டன் பிரான்சிஸ் லையிற் என்பவனால் பிரித்தானியக் குடியேற்றம் அமைக்கப்பட்டது.
- ஆகஸ்ட் 17 - பிரஷ்யாவின் இரண்டாம் பிரெடெரிக், பிரஷ்ய மன்னன் (பி. 1712)
# 1786

## பிறப்புகள்

- சனவரி 12 - வில்லியம் ஆஷ்பி (William Ashby) இங்கிலாந்து துடுப்பாட்டக்காரர். (இ. 1847)
- பிப்ரவரி 23 - ஈ.எச்.பட் (E. H. Budd) இங்கிலாந்து துடுப்பாட்டக்காரர். (இ. 1875)
- பிப்ரவரி 24 - வில்லெம் கிரிம் ஜெர்மானிய பண்பாட்டு ஆராய்ச்சியாளர் மற்றும் மொழியியலாளர். (இ. 1859)
- மே 8 - புனித ஜான் பாப்டிஸ்ட் மரிய வியான்னி (Saint John Baptist Mary Vianney) பிரான்சு நாட்டில் உள்ள ஆர்ஸ் எனும் சிற்றூரின் பங்கு குருவாய் இருந்தவர். (இ. 1859)
- பாலசுவாமி தீட்சிதர் வயலின் கண்டுபிடிப்பாளர் என்று கூறப்படுகிறார். (இ. 1858)
# 1786

## இறப்புகள்

- ஏப்ரல் 20 - ஜான் குட்ரிக் ஆங்கிலேய தொழில்முறையல்லா வானியலாளர். (பி. 1764)
# இளம்பெருமான் அடிகள்

**இளம்பெருமானடிகள்** சிவபெருமான் திருமும்மணிக்கோவை என்னும் நூலின் ஆசிரியர்.  
இவரது ஆசிரியப்பாக்கள் சங்கப்பாடல் போன்ற அமைப்பினைக் கொண்டுள்ளன.  
வெண்பாச் செய்தி அகத்திணையின் வரும் கைக்கிளைப் பாடல்களாக உள்ளது.  
கட்டளைக்கலித்துறைப் பாடல்களும் இவ்வாறே அமைந்துள்ளன.  
இவற்றில் சங்க காலத் தமிழ்ச்சொற்கள் பெரிதும் பேணப்பட்டுள்ளன.  
எனினும் மும்மணிக்கோவை என்னும் சிற்றிலக்கியப் பாங்கு தேவாரக் காலத்துக்குப் பிந்தியது.  
எனவே இவரது காலத்தை கி. பி. எட்டாம் நூற்றாண்டு என அறிஞர்கள் கணிக்கின்றனர்.  
இளங்கோவடிகள், ஐயடிகள் காடவர்கோன் நாயனார் ஆகிய பழம்புலவர்களின் பெயர்கள் இங்கு நினைவில் கொள்ளத்தக்கவை.
# இளம்பெருமான் அடிகள்

## காலம் கணித்த கருவிநூல்

- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005
# நிலவன்

டென்சில் டினெஸ்கோ என்ற இயற்பெயர் கொண்ட **நிலவன்** விடுதலைப் புலிகளின் முக்கிய தளபதிகளில் ஒருவராக இருந்தவர். இவர் முதலில் இம்ரான் பாண்டியன் படையணியில் இருந்து கடற்புலிகள் அணிக்கு மாறினார். கடற்புலிகள் அணியில் ஆயுத இயக்குனராகவும், பல்வகை படைக்கலங்களை கையாள்வதில் தேர்ச்சி மிக்கவராகவும் பொறி செய்பவராகவும், தொலைத்தொடர்பாளாரகவும், படகை வழிநடத்தும் கட்டளை அதிகாரியாகவும் படிப்படியாக வளர்ந்து செயற்பட்டார். டிசம்பர் 2007 காலப் பகுதியில் நெடுந்தீவில் நடந்த கடல் சண்டையில் இவர் கொல்லப்பட்டார்.
# நிலவன்

## உசாத்துணைகள்

- லெப்.கேணல் நிலவன்
# வடிவமைப்பாளர் குழந்தை

நவீன தொழில்நுட்பங்களைப் பயன்படுத்தி மரபணு அமைவு செயற்கையாக மாற்றப்பட்ட குழந்தை **வடிவமைபாளர் குழந்தை** எனப்படுகிறது. குறிப்பிட்ட பண்புகளை வெளிப்படுத்தும் மரபணுக்களை இல்லாமல் அல்லது இருக்கச் செய்வதன் மூலம் குழந்தையை இது மாற்றி அமைக்கிறது.
எதிர் காலத்தில் சிறப்பு ஆற்றல்கள் மிக்க குழந்தைகளை தோற்றுவிக்கவும் இந்த தொழில்நுட்பம் உதவும். வடிவமைப்பாளர் குழந்தை மருத்துவம் பல்வேறு அறச் சிக்கல்கள் நிறைந்த ஒரு தொழில்நுட்பம் ஆகும்.
# மூலக்கூறு மருத்துவம்

**மூலக்கூறு மருத்துவம்** என்பது மூலக்கூறு நிலையில் உயிர்வாழ்வன பற்றியும் அவைக்கு ஏற்படும் நோய்கள் பற்றியும் புரிந்து அந்த நிலையில் மருத்துவம் செய்தலைக் குறிக்கும். இது இயற்பியல், வேதியியல், உயிரியல், மருத்துவம் ஆகிய துறைகளை உள்ளடக்கிய ஒரு பரந்த துறை ஆகும். இத் துறை டி.என்.ஏ மற்றும் மரபணுவியல் துறைகளில் முனைகளில் கூடிய வளர்ச்சி பெற்று வருகிறது.
# பி4எம்கே1

**பி4எம்கே1** பாக்கிஸ்தான் நாட்டில் தயாரிக்கபட்ட மனிதர்களுக்கு எதிரான மிதிவெடியாகும். இது இலங்கை, ஆப்கானிஸ்தான், அங்கோலா, எரித்திரியா, எதியோப்பியா இந்தியா ஆகிய நாடுகளிற் பயன்படுத்தப்பட்டது. இது 30 கிராம் அளவிலான Tetryl வெடிபொருளைக் கொண்டிருக்கும். . ஜொனி 99 இதைப் பின்பற்றியே உருவாக்கப்பட்டதாக சிலராற் கூறப்பட்டாலும் ஜொனி 99 அளவிற் பெரியதுடன் கூடுதலான வெடிபொருளையும் கொண்டுள்ளது. குறைந்தளவே உலோகத்தைக் கொண்டிருப்பதால் பெரும்பாலான மிதிவெடிகளை கண்டுபிடிக்கும் உபகரணங்களால் கண்டுபிடிப்பது சிரமமானதாகும். இது 4 செண்டிமீட்டர் உயரமானதுடன் விட்டம் 7 செண்டிமீட்டர் அளவானது. இவை மண்ணிறத்தில் இருக்கும் சிலசமயங்களில் பச்சைநிறத்தில் இருக்கலாம் கூறப்பட்டாலும் இலங்கையில் பச்சை நிறத்தில் இவை எதுவும் கண்டுபிடிக்கப்படவில்லை.  
- ஐக்கிய நாடுகள் சிறுவர் நிதியத்தின் இலங்கையில் உள்ள மிதிவெடிகள், வெடிக்காத வெடிநிலையில் உள்ள வெடிபொருட்கள் பற்றிய துண்டுப்பிரசுரம்.
- பி4எம்கே1, பி4எம்கே2
- ஹலோ ரஸ்ட் இன் வெடிபொருள் அகற்றுவோரின் புத்தகம்
# தற்கால இஸ்லாமிய சிந்தனை (நூல்)

**தற்கால இஸ்லாமிய சிந்தனை** என்பது பேராசிரியர் முஹம்மத் ஸாலிஹ் முஹம்மத் அனஸ் அவர்களால் எழுதப்பட்ட ஒரு மெய்யியல் நூல் ஆகும். இந்த நூல் தற்கால இஸ்லாமிய சிந்தனையாளர்களின் கருத்துக்களை விபரித்து, விமர்சித்து ஆய்வு செய்கிறது. குறிப்பாக இசுலாமும் நவீனத்துவம், தேசியவாதம், பகுத்தறிவு, அறிவியல், புத்தியுர்ப்புவாதம் ஆகிய முனைகளை ஆய்கிறது.
# மர வாத்து

**மர வாத்து** (Wood Duck or Carolina Duck (Aix sponsa)) அல்லது கரோலினா வாத்து என்பது தென் அமெரிக்காவில் உள்ள வண்ண மயமான, மிக அழகிய பறவைகளில் ஒன்றாகும்.
# மர வாத்து

## உடலமைப்பு

மர வாத்து தலையிலிருந்து வால் சிறகுகள் வரை சுமார் 18 அங்குலம் நீளமுடையது. ஆண் வாத்து பல வண்ண நிறங்களைத் தன் உடலில் கொண்டிருக்கும். கண்கள் சிவப்பு நிறமுடையதாகக் காணப்படும். கழுத்தில் வெண்மை நிற வளையம் ஒன்று இருக்கும். தலைப் பகுதி தனித்துவமான பச்சை நிறத்தில் இருக்கும். பெண் வாத்துகள் பழுப்பு நிறத்தில் புள்ளிகளுடன் காணப்படும்.
# மர வாத்து

## வாழ்க்கை

மர வாத்துகள் மற்ற வகை வாத்துகளைப் போல, வாழ்நாளின் பெரும்பகுதியை நீருள்ள ஆறுகளிலும், குளங்களிலும் கழிக்கின்றன. தங்குவதற்கும், முட்டையிட்டுக் குஞ்சு பொரிப்பதற்கும் உயரமான மரங்களையே தேர்ந்தெடுக்கிறது. தங்களை இரையாகக் கொள்ளும் மற்ற விலங்குகளிடமிருந்து பாதுகாக்கவே இவ்வாறு உயரமான மரங்களில் கூடு கட்டுகின்றன. இவைகள் தரையிலிருந்து 20 முதல் 30 அடிக்கும் மேலேயுள்ள மரக்கிளைகளில் அல்லது மரப் பொந்துகளில் கூடு கட்டி முட்டையிட்டு, அடைகாத்து குஞ்சுகள் பொரிக்கும். அமெரிக்காவின் பெரும் பகுதிகளிலும், கனடாவின் தெற்குப் பகுதியிலும் மிகுதியாகக் காணப்படுகிறது.
# மர வாத்து

## இனப்பெருக்கம்

மார்ச் மாதம் முதல் மே மாதம் வரை இவைகளின் இனப்பெருக்க காலம். பெண் வாத்துகள் அவைகள் எங்கு பிறந்து வளர்ந்தனவோ, அதே இடத்திலேயே கூடுகட்டி வாழ விரும்புகின்றன. அவைகள் தங்களுக்குப் பிரியமான அழகிய பலவண்ண ஆண் துணையுடன் தாங்கள் வசிக்கும் இடத்திற்கு கூட்டி வருகின்றன. இவைகள் வழக்கமாக வருடம் ஒருமுறை இனப்பெருக்கம் செய்கின்றன. சில வேளைகளில் வருடம் இரண்டு முறை முட்டையிட்டு குஞ்சு பொரிப்பதுமுண்டு. குஞ்சுகள் வளர்ந்து பெரியதாகிப் பிரிந்ததும், அவைகள் காத்திருந்து அடுத்த இனப் பெருக்கத்தைத் தொடருகின்றன.
# மர வாத்து

## உணவு

பழங்கள், கொட்டைகள்,சிறு பூச்சிகள், நீர்வாழ் சிறு உயிர்கள், புழுக்கள் ஆகியவை காட்டு வத்துகளின் உணவுகளாகும். கூடுகள் அமைத்து 7 முதல் 15 முட்டைகள் வரை இடும். அதன் பின் 28 முதல் 30 நாட்கள் அடைகாத்து குஞ்சுகள் பொரிக்கும். பெண்வாத்துகளே பொதுவாக அடைகாக்கும் வேலையைச் செய்கின்றன. உணவுக்காக தினமும் இரண்டு முறை இறங்கி வரும்போதும், அடைகாக்கும் போதும் ஆண் துணை வாத்துகள் பெண் வாத்துகளை உடன் சென்று கவனமாகப் பார்த்துக் கொள்ளும்.  
இணை வாத்துகள் பொறித்த குஞ்சுகளை 56 முதல் 70 நாட்கள் வரை கூட்டிலேயே பாதுகாத்து வரும். சுமார் 60 நாட்களுக்கு மரக் கூட்டிலேயே வளர்க்கப்பட்ட குஞ்சுகள் இரண்டு அல்லது மூன்று சேர்ந்து அதன் உயரமான கூட்டிலிருந்து கீச்சிட்டு சப்தமெழுப்பி தரையிலோ, கீழேயுள்ள நீர்ப்பரப்பிலோ படபடவென்று தாவிப் பறந்து குதித்து விளையாடும்.  
இளம் குஞ்சுகள் தாய்ப் பறவையுடன் சேர்ந்து தரையிலும், நீரிலும் சிறு பூச்சிகளையும், புழுக்களையும் உணவாகக் கொள்ளும். இச்சமயத்தில் ஆமைகள், முதலைகள், பாம்புகள், பெரும் தவளைகள் மற்றும் கழுகு போன்ற பறவைகளுக்கு் 50 விழுக்காடு குஞ்சுகள் இரையாக வாய்ப்புண்டு. குஞ்சுகள் தானாகப் பறந்து இரைகளிடமிருந்து தப்பிக்கும் வரை சுமார் 8 முதல் 10 வாரங்கள் தாய்ப் பறவை கவனமாகப் பார்த்துக் கொள்ளும்.
# ஜோசப் ஜாக்சன் லிஸ்டர்

**ஜோசப் ஜாக்சன் லிஸ்டர்** (*Joseph Jackson Lister*, 11 சனவரி 1786 – 24 அக்டோபர் 1869) பிரித்தானிய இயற்பியலாளர்; நுண்ணோக்கி உருப்பெருக்கியை உருவாக்கியவர்; நவீன அறுவை சிகிச்சையின் தந்தையாகிய ஜோசப் லிஸ்டரின் தந்தை ஆவார்.
# ஜோசப் ஜாக்சன் லிஸ்டர்

## இளமை

ஜோசப் ஜாக்சன் லிஸ்டரின் தந்தையின் பெயர் ஜான் லிஸ்டர். அன்னையின் பெயர் மேரி. ஜான் லிஸ்டரின் 49 வது வயதில் லண்டனில் உள்ள யார்க்சைர் என்ற இடத்தில் பிறந்த கடைசி மகன் ஜோசப் ஜாக்சன் லிஸ்டர். ஜோசப்பிற்கு சிறு வயதிலேயே, கண்ணாடிப் பொருட்கள் செய்வதில் மிகுந்த ஆர்வம் இருந்தது.  
1800 களில் பள்ளிப் படிப்பை அரைகுறையாய் முடித்த ஜோசப் ஜாக்சன், தனது 14 ஆவது வயதில் தன் தந்தையுடன் இணைந்து லோத்புரி என்ற ஊரில் மதுபான விற்பனையைக் கவனித்து வந்தார். அதில் அவர் சிறப்பாகச் செயல்பட்டதால் நான்கு ஆண்டுகளுக்குப்பின், அதன் பங்குதாரராகவும் ஆனார். தனது 32 ஆவது வயதில், 26 வயதுள்ள இசபெல்லா என்பவரை மணந்தார். பிறகு 1821 இல் தனது மைத்துனருடன், கப்பல் வணிகத்துக்குப் புறப்பட்டார். இவர்களுக்கு மேரி, ஜான், இசபெல்லா சோபியா, ஜோசப், வில்லியம் ஹென்றி, ஆர்தர் ஹூக் ஆகிய ஐந்து மக்கள் பிறந்தனர்.
# ஜோசப் ஜாக்சன் லிஸ்டர்

## உருப்பெருக்கி

நுண்நோக்கிகளும், தொலைநோக்கிகளும், 19 ஆம் நூற்றாண்டுக்கு முன்னரே கண்டுபிடிக்கப்பட்டாலும், அதில் நிறைய குறைகள் இருந்தன. முக்கியமாக, உருவங்கள் தெளிவாகத் தெரியாமல், கலங்கலாகத் தெரிந்தது வந்தன. பல முன்னேற்றங்கள் ஏற்பட்டும் கூட, இந்தப் பிரச்சினை பல ஆண்டுகளுக்குத் தொடர்ந்தது. இயற்கையில் கண்ணாடிப் பொருட்களில் ஆர்வமுடைய ஜாக்சன் உருப்பெருக்கியின் 'அபரேஷன்' (aberration) எனப்படும் உருவம் மங்கலாகத் தெரியும் பிரச்சினைக்கு முடிவு கட்டினார். ஒரு நுண்நோக்கியை 1826ல் உருவாக்கி அதில் ஆடிகள் மூலம் தெளிவாக அருகாமைப் பொருட்களையும், தொலைவிலுள்ள பொருட்களையும் பார்க்க வகை செய்தார். நுண்ணோக்கி வழியே திசுக்களைப் பார்த்து அதனைப் பற்றிய கல்வியை வளர்த்துக்கொண்டார். அவரது நுண்ணோக்கி உருவாக்கத்துக்குப் பின், உயிரியல் மிக வேகமாக வளர்ந்தது. நுண்ணோக்கி தொழிலும் வளர்ந்தது. முதல் முதல் இரத்த சிவப்பணுவை உருப்பெருக்கியில் கண்டவர், மற்றவர்களுக்குக் காண்பித்தவர் ஜோசப் ஜாக்சன் லிஸ்டர் ஆவார். ஜாக்சன் லிஸ்டர் உருவாக்கிய நுண்ணோக்கி இலண்டன் அருங்காட்சியகத்தில் பார்வைக்கு வைக்கப்பட்டுள்ளது.
# ஜோசப் ஜாக்சன் லிஸ்டர்

## சிறப்புகள்

1832ல், இங்கிலாந்தின் வேந்தியக் கழகத்தில் *(fellowship of the Royal Society)* உறுப்பினராகத் தேர்ந்தெடுக்கப்பட்டார்.
# ஜோசப் ஜாக்சன் லிஸ்டர்

## இறுதிக்காலம்

1846 இல் தனது மகன் ஜான் இளவதிலேயே இறந்தபின் இவரும் இவருடைய மனைவி இசபெல்லாவும் ஆறு ஆண்டுகள் அப்டன் என்ற இடத்தில் தனியாக வசித்தனர். இவரது மற்றொரு மகனான வில்லியம் ஹென்றியும் தீராத நோயினால் 1864-இல் இறந்தார். லிஸ்டர் தனது 84 ஆம் வயதில் 1869-இல் அப்டனில் காலமானார்.
- பேரா.சோ.மோகனா, கீற்று இணைய இதழ்
-
# ஜோசப் ஜாக்சன் லிஸ்டர்

## வெளியிணைப்புகள்

- Letter from Ellen Alexander to J J Lister
- Wellcome Library
- Microscopes
- R&J Beck at Camerapedia
# செயற்கை உடல் உறுப்பு

**செயற்கை உடல் உறுப்பு** என்பது உடலின் இயற்கையான உடல் உறுப்புக்கு ஈடாக அதே தொழில்பாடுகளைக் கொண்ட உற்பத்தி செய்யப்பட்ட உறுப்பு ஆகும். ஆய்வாளர்கள் விரல், காது, இதயம், கல்லீரல், கண் உட்பட பல்வேறு உடல் உறுப்புகளை வெற்றிகரமாக செயற்கையாக உருவாக்கி பொருத்தி உள்ளார்கள். எதிர்காலத்தில் உடல் உறுப்புகள் பழுதடையும்போது இந்த செயற்கை உடல் உறுப்புகளைப் பயன்படுத்தி மனித வாழ்நாளை நீடிக்கலாம்.
# மரபணு செயலிழக்கமான சுண்டெலி

(இடது). வலதுபுறத்தில் சாதாரணச் சுண்டெலி ஒப்பீட்டிற்காகக் கொடுக்கப்பட்டுள்ளது.|240 px]]
.|240 px]]
**மரபணு செயலிழக்கமான சுண்டெலி** (Knockout mouse) என்பது மரபணுவியல் ஆய்வுக்குப் பயன்படுத்தப்படும் ஒரு மரபணு மாற்றப்பட்ட சுண்டெலி ஆகும். பொதுவாகச் சுண்டெலியின் ஒரு மரபணு செயலிழக்க வைக்கப்பட்டு அல்லது வேறு ஒரு மரபணுவால் பிரதியீடு செய்யப்பட்டு அல்லது இடையூறு செய்யப்பட்டு இருக்கும். ஒரு குறிப்பிட மரபணுவில் நிகழ்த்தப்படும் மாற்றம் சுண்டெலியில் எத்தகைய தோற்ற, உடல், நடத்தை விளைவுகளை ஏற்படுத்துகிறது என்பது ஆய்வு செய்யப்படும். மனிதருக்கும் சுண்டெலிக்கும் பல மரபணுகள் ஒன்றாக இருப்பதால் மனிதர் மரபணு தொடர்பான பல்வேறு ஆய்வுகளின் தொடக்க நிலைக்கு மரபணு மாற்றப்பட்ட சுண்டெலிகள் பயன்படுகின்றன.  
செயற்பாடுகள் இதுவரை அறியப்படாத, வரிசைமுறை செய்யப்பெற்ற மரபணுவின் பணிகளைக் குறித்து அறிந்து கொள்ள மிகவும் பயனுள்ள விலங்கு மாதிரிகளாக இத்தகு மரபணு செயலிழக்கமான சுண்டெலிகள் உபயோகப்படுகின்றன. மனிதரின் உடலியங்கியல், நோயியல் ஆகிய துறைகளில் ஒரு குறிப்பிட்ட மரபணுவின் பங்களிப்பைக் குறித்து ஆய்வு செய்வதற்கு இவை பரவலாகப் பயன்படுகின்றன.  
மரியோ கபெச்சி, மார்ட்டின் ஈவான்சு, ஆலிவர் சுமித்தீசு ஆகியோர் முதன்முதலாக பதிவு செய்யப்பெற்ற மரபணு செயலிழக்கமான சுண்டெலியை 1989 ஆம் ஆண்டு உருவாக்கினார்கள். இதற்காக 2007 ஆம் ஆண்டிற்கான மருத்துவம் அல்லது உடலியங்கியலுக்கான நோபல் பரிசினைப் பகிர்ந்து கொண்டார்கள். மரபணு செயலிழக்கமான சுண்டெலிகளை உருவாக்கும் தொழில்நுட்பக்கூறுகளுக்கும், அவ்வாறு உருவாக்கப்பட்ட சுண்டெலிகளுக்கும் பல நாடுகளில் தனியார் நிறுவனங்கள் ஆக்கவுரிமை பெற்றுள்ளன.  
மரபணு செயலிழக்கமான எலிகளை உருவாக்குவது மிகவும் கடினமான செயலாக உள்ளது. 2003 ஆம் ஆண்டு முதல் மரபணு செயலிழக்கமான எலிகளை உருவாக்குவது சாத்தியமானதாக உள்ளது.
# பால் தெரிவு கருக்கலைப்பு

**பால் தெரிவு கருக்கலைப்பு** என்பது ஒரு குழந்தையின் பாலை அறிந்தபின் கருவைக் கலைப்பது ஆகும். பொரும்பாலும் பெண் சிசுக்கள் பண்பாட்டு நோக்கில் ஆண்கள் கூடுதலாக மதிக்கப்படும் நாடுகளில் இவ்வாறு கருக்கலைக்கப்படுகின்றன. இந்தியா, பாகிசுத்தான், சீனா, கொரியா போன்ற நாடுகளில் இது மிகவும் பரவலாக நடைபெறுகிறது. சிசுவின் பாலை அறிய உதவும் மீயொலி நோட்டம் போன்ற தொழில்நுட்பங்கள் இந்த செயற்பாட்டை அதிகரித்துள்ளது.  
இச் செயற்பாட்டால் பாரிய சமூக விளைவுகளை இந்த நாடுகள் எதிர்நோக்கி உள்ளன. திருமண வயதை அடையும் ஆண்களுக்கு துணையாக பெண்கள் கிடைக்காதது அதில் ஒன்றாகும்.
# மூத்த பிள்ளையார் திருமும்மணிக்கோவை

**மூத்தபிள்ளையார் திருமும்மணிக்கோவை** என்னும் இந்த நூல் பதினோராம் திருமுறையில் இடம் பெற்றுள்ள நூல்களில் ஒன்று. 96 வகையான சிற்றிலக்கியங்களில் ஒன்று மும்மணிக்கோவை.  
இதன் ஆசிரியர் அதிராவடிகள் (அதிரா அடிகள்); காலம் எட்டாம் நூற்றாண்டு  
அகவல், வெண்பா, கட்டளைக்கலித்துறை என்னும் மூவகைப் பாடல்கள் மாறி மாறித் தொடர்ந்துவரும் 30 பாடல்கள் கொண்ட நூல் இது. 24 முதல் 30 வரை இருந்த பாடல்கள் இப்போது கிடைக்கவில்லை.
# மூத்த பிள்ளையார் திருமும்மணிக்கோவை

## பாடல்கள்

;அகவல் (பாடல் எண் 22)
:சிரமே, விசும்பு போத உயரி இருண்டு அசும்பு பொழியும்மே
:கரமே, வரைத் திரள் முரணிய விரைத்து விழும்மே
:புயமே, திசைவிளிம்பு கிழியச் சென்று செறிக்கும்மே
:அடியே, இடுந்தொறும் இவ்வுலகம் பெயரும்மே
:ஆயினும், அஞ்சுடர்ப் பிழம்பு தழீஇ
::நெஞ்சகத்து ஒடுங்கும் ஓம் நெடும்பனைச் சூரே.  
;அகவல் (பாடல் எண் 4)
:பேதுறு தகையம் அல்லது தீதுறச்
:செக்கர்க் குஞ்சிக் கருநிறத் தொங்கல் நாப்பண்
:புக்கவன் இரும்பொறித் தடக்கையும்
:முரணிய பெருந்தோள்
:கொட்ட நாவி தேவிதன்
:மட்டுகு தெரியல் அடி மணந்தனமே.  
;வெண்பா (பாடல் 17)
:அலங்கல் மணிக்கனகம் உந்தி அருவி
:விலங்கல் மிசைஇழிவ(து) ஒக்கும் – பலன்கனிகள்
:உண்டளைந்த கோன்மகுடத்து ஒண்கடுக்கைத் தா(து)அளைந்து
:வண்(டு)அணைந்து சோரும் மதம்.  
;கட்டளைக்கலித்துறை (பாடல் 12)
:காலது கையது கண்ணது தீயது கார்மதநீர்
:மேலது கீழது நூலது வெற்பது பொற்பமைதீம்
:பாலது தேனது தானது மென்மொழிப் பாவைமுப்பூண்
:மேலது வானது நான்மறைக் கின்ற விடுசுடர்க்கே.
# மூத்த பிள்ளையார் திருமும்மணிக்கோவை

## காலம் கணித்த கருவிநூல்

- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005
# அதிராவடிகள்

**அதிராவடிகள்** (அதிரா அடிகள்) என்னும் புலவர் எட்டாம் நூற்றாண்டில் வாழ்ந்தவர்.  
இவர் இயற்றிய மூத்த பிள்ளையார் திருமும்மணிக்கோவை பதினோராம் திருமுறையில் இடம் பெற்றுள்ளது.  
இவரது தமிழ்நடை சங்கப்பாடல் நடைபோல் காணப்படுகிறது. எனினும் வடசொற்கள் மருவி வருகின்றன.  
ஆனைமுகன் பற்றிய கற்பனைக் கதைகள் தழுவப்பட்டுள்ளன.  
இளம்பெருமான் அடிகள் இவர் வாழ்ந்த நூற்றாண்டில் வாழ்ந்தவர். என்றாலும் அவரது கைக்கிளைத் திணைப் பொருள் பாணி அதிராவடிகள் பாடல்களில் காணப்படவில்லை. எனவே இவரை ஒன்பதாம் நூற்றாண்டில் வாழ்ந்தவர் எனினும் பொருந்தும்.  
- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005
# கொடுக்காய்ப்புளி

**கொடுக்காய்ப்புளி** அல்லது **கோணப்புளி** (*Pithecellobium dulce*) ஒரு பூக்கும் தாவரம் ஆகும். இதன் காய்கள் பட்டாணி, அவரை போன்ற தோற்றம் உடையவை. இதன் பருப்புக்கு மேல் அமைந்துள்ள சதைப்பகுதி உண்ண உகந்தது. பறவைகள் விரும்பி உண்ணும். கொடுக்காப்புளி மரங்கள் விவசாய நிலங்களில் வரப்பு ஓரங்களிலும், கிணற்று மேட்டிலும் சாதாரணமாக வளர்க்கப்படுகின்றன.  
இதன் காய்கள் நகர்ப்புறங்களில் விற்பனை செய்யப்படுகின்றன. இது, கோணப் புளியங்காய், கோணக்காய், சீனிப்புளியங்காய், கொரிக்கலிக்கா ஆகிய பல பெயர்களில் அழைக்கப்படுகிறது. பழந்தமிழர்களால் மருந்தாக பயன்பட்ட இது உக்காமரம் என்கிற பெயரில் குறிப்பிடப்பட்டிருக்கிறது. இதன் இலைகள் ஆடுகளுக்கு பசுந்தீவனமாகக் கொடுக்கப்படுகிறது..
# கொடுக்காய்ப்புளி

## இதனையும் காண்க

- சீமைக் கொறுக்காய்
# கொடுக்காய்ப்புளி

## வெளியிணைப்புகள்

- மணிலா புளி
- கொடுக்காய்ப்புளி படிமம்
- கொடுக்காய்ப்புளி பழக்கடை
# உருசியப் பேரரசு

**உருசியப் பேரரசு** (*Russian Empire*, Россійская Имперія, இன்றைய உருசியம்: Российская Империя) என்பது 1721 முதல் 1917 உருசியப் புரட்சி முடியும் வரை இருந்த நாடு. இது சாராட்சியை அடுத்து உருவாக்கப்பட்டது. உருசியப் பேரரசு பின்னர் சிறிது காலம் உருசியக் குடியரசாகி, பின்னர் சோவியத் ஒன்றியம் அமைக்கப்பட்டது. உலக வரலாற்றில் நிலப்பரப்பின் படி பிரித்தானியப் பேரரசு, மங்கோலியப் பேரரசு ஆகியவற்றுக்கு அடுத்தபடியாக மிகப் பெரிய பேரரசாக இருந்தது. 1866 ஆம் ஆண்டில் கிழக்கு ஐரோப்பா முதல் ஆசியா ஊடாக வடக்கு அமெரிக்கா வரை பரந்திருந்தது.  
19ம் நூற்றாண்டின் ஆரம்பத்தில் உருசியக் குடியரசு வடக்கே ஆர்க்டிக் பெருங்கடல் முதல், தெற்கே கருங்கடல் வரை, மேற்கே பால்ட்டிக் கடல் முதல் பசிபிக் பெருங்கடல் வரை, கிழக்கே வடக்கு அமெரிக்கா வரை பரந்திருந்தது. 1897 ஆம் ஆண்டில் 125.6 மில்லியன் மக்கள் இப்பேரரசில் வசித்தனர். இது சிங் சீனா, மற்றும் பிரித்தானியப் பேரரசுக்கு அடுத்தபடியாக உலகின் மூன்றாவது பெரிய மக்கள் தொகை கொண்ட நாடாகத் திகழ்ந்தது. அனைத்து பேரரசுகளைப் போலவே, பொருளாதாரம், இனம், சமயம் பேன்றவற்றில் பலவகையினைக்கொண்ட நாடு இதுவாகும். உருசியப் புரட்சி, 1905 வரை இது உருசிய பேரரசரால் ஆளப்பட்ட ஒரு முடியாட்சியாகவே இருந்தது. இதன் பின் இது அரசியல்சட்ட முடியாட்சியானது/ எனினும், இதன் அரசருக்கு அரசியலில் பலம் குறையவில்லை. முதல் உலகப் போரில் இன்நாட்டின் பங்கேற்பின் விளைவாக நிகழ்ந்த 1917இன் பெப்ரவரிப் புரட்சி, இப்பேரரசின் முடிவாக அமைந்தது.
# உருசியப் பேரரசு

## எல்லைகள்

ஐரோப்பிய ரஷ்ய எல்லைகள் பின்லாந்து, மற்றும் போலந்தின் சில பகுதிகளை விடுத்து இயற்கையான கிழக்கு ஐரோப்பிய சமவெளியினை எல்லையாகக் கொண்டிருந்தது. இதன் வடக்கு திசையில் ஆர்க்டிக் பெருங்கடல் உள்ளது. வியாகெக், கொல்குயுவ் மற்றும் நோவாயா செமல்யா ஆகியத்தீவுகள் இதன் எல்லைக்குள் இருந்தன, ஆயினும் காரா கடல் சைபீரியாவுக்கு சொந்தமானதாக இருந்தது. இதன் கிழக்கில் ஆசிய கண்டத்தில் உரால் மலைகள், உரால் ஆறு மற்றும் காசுப்பியன் கடலால் பிறிக்கப்பட்டு அடஹ்ற்க்கப்பால் சைபீரியா இருந்தது.  
தெற்கில் கருங்கடல் இருந்தது. மேற்கில் போதனியா வலைகுடாவும், கோலா மூவலந்தீவும், பால்டிக் கடலில் ஒரு பகுதியும் அதனையடுத்து தன்யூப் ஆறும் இருந்தது. இதனையடுத்து போலந்தின் சில பகுதிகளும், உருமேனியா மற்றும் ஆசுதிரியாவின் சிலப்பகுதிகளும் இதன் கட்டுப்பாட்டில் இந்தன.
# உருசியப் பேரரசு

## நிலவியல் அமைப்பு

19 ஆம் நூற்றாண்டின் இறுதியில் பேரரசின் அளவு சுமார் 22,400,000 சதுர கி.மீ.. இது பூமியின் நிலப்பகுதியில் கிட்டத்தட்ட ஆறில் ஒரு பகுதியாகும். இந்த அளவோடு அக்காலத்தில் ஒப்பிடக்கூடிய ஒரே பேரரசு பிரித்தானியப் பேரரசு மட்டுமே. எனினும், இந்த காலத்தில், பெரும்பாலான மக்கள் ஐரோப்பிய ரஷ்யாவில் வாழ்ந்து வந்தனர். 100க்கும் மேற்பட்ட வெவ்வேறு இனக் குழுக்கள் இங்கே வழ்ந்தனர். அவர்களில் சுமார் 45% உருசிய இனத்தவர்.
# உருசியப் பேரரசு

## சமயம்

உருசியப் பேரரசின் அதிகாரப்பூர்வ சமயமாக உருசியப் மரபுவழி திருச்சபை விளங்கியது. இதன் தலைவராக உருசிய பேரரசரே இருந்தார். இவரே பதவிகளுக்கான நபர்களை நியமிக்கவோ அல்லது நியமன பரிந்துரைகளை நிராகரிக்கவோ செய்தாலும், இறையியல், மறையுண்மைகளைப்பொருத்தவரை எவ்வித அதிகாரமும் இல்லை. இதகையவற்றை *புனிதப் பேரவை* (Holy Synod) கையாண்டது. எணினும் இப்பேரவையின் மேற்பார்வையாளர் அரச ஆலோசனைக்குழுவின் உறுப்பினர்களுல் ஒருவராக இதுப்பது மரபு. இம்மேற்பார்வையாளருக்கும் திருச்சபையில் அதிக செல்வாக்கு இருந்தது.  
அனைத்து மதங்களும் சிதந்திரமாக பின்பற்ற மக்களுக்கு உரிமையளிக்கப்பட்டாலும், யூதர்கள் மீது சில கட்டுப்பாடுகள் இருந்தன.  
1905இல் வெளியிடப்பட்ட 1897ஆம் ஆண்டு உருசியப் பேரரசின் மக்கள் தொகை கணக்கெடுப்பு அறிக்கைகளின் அடிப்படையில் உருசியப் பேரரசு முழுவதும் உள்ள பல்வேறு சமயத்தவர்களின் எண்ணிக்கை பின்வருமாறு:  
| உருசிய மரபுவழி சபை | align=87,123,604 |  |
| --- | --- | --- |
| இசுலாம் | align=13,906,972 |  |
| கத்தோலிக்க சபை | align=11,467,994 |  |
| யூதம் | align=5,215,805 |  |
| லூதரனியம் | align=3,572,653 |  |
| பழம் நம்பிகையாளர்கள் (Old Believers) | align=2,204,596 |  |
| அர்மேனிய திருத்தூதர்கள் சபை | align=1,179,241 |  |
| பௌத்தம் | align=433,863 |  |
| கிறித்தவர்கள் அல்லாத பிற சமயத்தினர் | align=285,321 |  |
| சீரமைப்பு சபை (Reformed church) | align=85,400 |  |
| Mennonites | align=66,564 |  |
| அர்மேனிய கத்தோலிக்க சபை | align=38,840 |  |
| பாப்திஸ்து சபையினர் | align=38,139 |  |
| காராயிட் யூதம் | align=12,894 |  |
| ஆங்கிலிக்கம் | align=4,183 |  |
| பிற கிறித்தவ பிரிவுகள் | align=3,952 | } |  
உருசிய மரபுவழி சபையின் தலைவர்களாக தலைமை ஆயர்கள் மூன்றுபேரும் (சென் பீட்டர்ஸ்பேர்க், மாஸ்கோ, கீவ்), 14 பேராயர்களும், 50 ஆயர்களும் இருந்ததனர். இவர்கள் அனைவரும் மடத்தில் வாழ்ந்த துறவிகளாக (monastic celibate clergy) இருந்தனர்.
# பறவைகளும் வேடந்தாங்கலும்

**பறவைகளும் வேடந்தாங்கலும்** என்பது மா. கிருட்டிணன் எழுதிய பறவைகளைப் பற்றிய கட்டுரைகளைக் கொண்ட ஒரு கட்டுரை நூல். இதன் பதிப்பாசிரியர் பெருமாள்முருகன். இதில் பறவைகளைப் பற்றி சென்னை தமிழ் வளர்ச்சிக் கழகம் வெளியிட்ட கலைக்களஞ்சியத்தில் இடம்பெற்ற 59 கட்டுரைகள் இடம்பெற்றுள்ளன. மேலும் இந்நூலில் மா. கி அவர்கள் வரைந்த சில பறவைகளின் ஓவியங்களும் புகைப்படங்களும் உள்ளன. வேடந்தாங்கல் பறவைகள் காப்பகத்தைப் பற்றிய சிறு நூலும் இதன் ஒரு பகுதியாகும். காலச்சுவடு பதிப்பகம் இந்நூலை வெளியிட்டுள்ளது.
# ஜ்

**ஜ்** (*j*) என்பது கிரந்த எழுத்து முறையின் எழுத்துகளில் ஒன்று. தமிழ் மொழியில் ஆரம்பத்தில் மணிப்பிரவாள நடையில் எழுதுவதற்கு இவ்வெழுத்துப் பயன்படுத்தப்பட்டு, இன்று பிறமொழிச் சொற்களை எழுதுவதற்குப் qqqபயன்படுத்தப்படுகின்றது.
# ஜ்

## ஜகர உயிர்மெய்கள்

ஜகர மெய், 12 உயிரெழுத்துகளுடனும் சேர்ந்து உருவாகும் உயிர்மெய் எழுத்துகளையும் அவற்றின் பெயர்களையும் கீழுள்ள வரிசைப் பட்டியல் காட்டுகின்றது.
| வரிவடிவம் | பெயர் |  |  |
| --- | --- | --- | --- |
| ஜ் + அ | ஜ | ஜானா |  |
| ஜ் + ஆ | ஜா | ஜாவன்னா |  |
| ஜ் + இ | ஜி | ஜீனா |  |
| ஜ் + ஈ | ஜீ | ஜீயன்னா |  |
| ஜ் + உ | ஜு | ஜூனா |  |
| ஜ் + ஊ | ஜூ | ஜூவன்னா |  |
| ஜ் + எ | ஜெ | ஜேனா |  |
| ஜ் + ஏ | ஜே | ஜேயன்னா |  |
| ஜ் + ஐ | ஜை | ஜையன்னா |  |
| ஜ் + ஒ | ஜொ | ஜோனா |  |
| ஜ் + ஓ | ஜோ | ஜோவன்னா |  |
| ஜ் + ஔ | ஜௌ | ஜௌவன்னா | } |
# ஜ்

## பயன்பாடு

மணிப்பிரவாள நடையில் எழுதும்போதும் பிற மொழிச் சொற்களை எழுதும்போதும் ஜகர உயிர்மெய்கள் பயன்படுத்தப்படுவதுண்டு. எடுத்துக்காட்டுகளாக, ஜனவரி, ஜான், ஜிமெயில், ஜீன்ஸ், ஜுப்பிட்டர், ஜூலை, ஜெனீவா, ஜேர்மனி, ஜைல்ஸ், ஜொகானஸ்பர்க், ஜோக், ஜௌடகாந்தாரி, ஹஜ் முதலிய சொற்களைக் குறிப்பிடலாம்.
# ஜ்

## கிரந்தக் கலப்பற்ற தமிழ்

ஜகர உயிர்மெய்கள் வரும் சொற்களைத் தனித்தமிழ் நடையில் எழுதும்போது ஜகரத்தைச் சகரமாக எழுதுவது பெருவழக்கு. மொழிக்கு முதலில் ஜகர உயிர்மெய் வரும்போது தனித்தமிழ் நடையில் அதனைச் சகர உயிர்மெய்யாக எழுத வேண்டும் (எடுத்துக்காட்டுகள்: ஜனவரி-சனவரி, ஜூன்-சூன்). இலங்கை வழக்கின்படி, மொழிக்கு முதலில் ஜகரம் வந்தால் அதனை யகரமாகவும் எழுதுவதுண்டு (எடுத்துக்காட்டுகள்: ஜப்பான்-யப்பான், ஜன்னல்-யன்னல்). மொழிக்கு முதலில் *ஜ்* வந்தால் அதனை விட்டு விட்டு எழுதுவதுண்டு (எடுத்துக்காட்டு: ஜ்ஞானம்-ஞானம்). சில சமயங்களில் வேறு மாதிரியும் எழுதுவதுண்டு (ஜ்யோதி-சோதி).  
சொல்லொன்றின் இடையில் அல்லது இறுதியில் ஜகர உயிர்மெய் வந்தால் அதனைச் சகரமாக அல்லது யகரமாக எழுத வேண்டும் (எடுத்துக்காட்டு: பங்கஜம்-பங்கசம், பங்கயம்).  
சொல்லின் இடையில் *ஜ்* வந்தால் அதனை *ச்சி* அல்லது *ச்சு* என்று எழுத வேண்டும் (எடுத்துக்காட்டுகள்: வஜ்ரபானி-வச்சிரபானி, வாஜ்பாய்-வாச்சுபாய்). சொல்லொன்றின் இறுதியில் *ஜ்* வருமாயிருந்தால் அதனை *ச்சு* என்று எழுத வேண்டும் (எடுத்துக்காட்டு: ஹஜ்-அச்சு).  
சில சொற்களில் ஜகர உயிர்மெய் வருமிடத்துக் கூடுதல் அழுத்தம் தருவதற்காக அதனை *ச்ச* என்றும் எழுதுவதுண்டு (எடுத்துக்காட்டு: ராஜஸ்தான்-இராச்சசுத்தான்).
# ஷ்

**ஷ்** (**) என்பது கிரந்த எழுத்து முறையின் எழுத்துகளில் ஒன்று. தமிழ் மொழியில் ஆரம்பத்தில் மணிப்பிரவாள நடையில் எழுதுவதற்கு இவ்வெழுத்துப் பயன்படுத்தப்பட்டு, இன்று பிறமொழிச் சொற்களை எழுதுவதற்குப் பயன்படுத்தப்படுகின்றது.
# ஷ்

## ஷகர உயிர்மெய்கள்

ஷகர மெய், 12 உயிரெழுத்துகளுடனும் சேர்ந்து உருவாகும் உயிர்மெய் எழுத்துகளையும் அவற்றின் பெயர்களையும் கீழுள்ள வரிசைப் பட்டியல் காட்டுகின்றது.
| வரிவடிவம் | பெயர் |  |  |
| --- | --- | --- | --- |
| ஷ் + அ | ஷ | ஷானா |  |
| ஷ் + ஆ | ஷா | ஷாவன்னா |  |
| ஷ் + இ | ஷி | ஷீனா |  |
| ஷ் + ஈ | ஷீ | ஷீயன்னா |  |
| ஷ் + உ | ஷு | ஷூனா |  |
| ஷ் + ஊ | ஷூ | ஷூவன்னா |  |
| ஷ் + எ | ஷெ | ஷேனா |  |
| ஷ் + ஏ | ஷே | ஷேயன்னா |  |
| ஷ் + ஐ | ஷை | ஷையன்னா |  |
| ஷ் + ஒ | ஷொ | ஷோனா |  |
| ஷ் + ஓ | ஷோ | ஷோவன்னா |  |
| ஷ் + ஔ | ஷௌ | ஷௌவன்னா | } |
# ஷ்

## பயன்பாடு

மணிப்பிரவாள நடையில் எழுதும்போதும் பிற மொழிச் சொற்களை எழுதும்போதும் ஷகர உயிர்மெய்கள் பயன்படுத்தப்படுவதுண்டு. எடுத்துக்காட்டுகளாக, ஷங்கர், ஷாங்காய், ஷில்லாங், ஷீலா, ஷுட், ஷூ, ஷெல்ட், ஷேக்ஸ்பியர், ஷைலக், ஷொப்பிங், ஷோனா, ஷௌட், காஷ்மீர் முதலிய சொற்களைக் குறிப்பிடலாம்.
# ஷ்

## கிரந்தக் கலப்பற்ற தமிழ்

ஷகர உயிர்மெய்கள் வரும் சொற்களைத் தனித்தமிழ் நடையில் எழுதும்போது ஷகரத்தை டகரமாக எழுதுவது பெருவழக்கு.  
ஆனால், மொழிக்கு முதலில் ஷகர உயிர்மெய் வரும்போது தனித்தமிழ் நடையில் அதனைச் சகர உயிர்மெய்யாக எழுத வேண்டும் (எடுத்துக்காட்டுகள்: ஷங்கர்-சங்கர், ஷாங்காய்-சாங்காய்).  
சொல்லொன்றின் இடையில் அல்லது இறுதியில் ஷகர உயிர்மெய் வந்தால் அதனை டகரமாக எழுத வேண்டும் (எடுத்துக்காட்டுகள்: விஷயம்-விடயம், புஷ்பம்-புட்பம்). சில இடங்களில் அதனைச் சகரமாக எழுத வேண்டும் (எடுத்துக்காட்டு: பொக்கிஷம்-பொக்கிசம், போஷாக்கு-போசாக்கு).  
சொல்லின் ஆரம்பத்தில் *ஷ்* வந்தால் அதனைச் *சி* என்று எழுத வேண்டும் (எடுத்துக்காட்டு: ஷ்ரேயா-சிரேயா). சொல்லின் இடையில் *ஷ்* வந்தால் அதன் பின் வரும் எழுத்தின் மெய் எழுத்தை எழுதுவதுண்டு (எடுத்துக்காட்டு: சஷ்டி-சட்டி). சொல்லொன்றின் இறுதியில் *ஷ்* வருமாயிருந்தால் அதனைச் *சு* என்று எழுத வேண்டும் (எடுத்துக்காட்டு: பங்களாதேஷ்-பங்களாதேசு).  
விதிவிலக்காக *பாஷா* என்னும் சொல் *பாழை* எனத் திரிவதுண்டு.
# முனீசுவரர்

**முனீசுவரர்** என்பவர் தென்னிந்திய நாட்டார் சமய தெய்வங்களில் ஒருவராவார்.வீரமும், ஆவேசமும் நிறைந்த தெய்வமான இவர் அந்தகாசுரனை அழித்தவராகக் கருதப்படுகிறார்.